দার্জিলিং হিমালয় পার্বত্য অঞ্চল
দার্জিলিং হিমালয়ের পার্বত্য অঞ্চল বা দার্জিলিং হিমালয় হল ভারতের পশ্চিমবঙ্গের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নীচু প্রস্তরময় ভূখন্ড নিয়ে এই অঞ্চলটি গড়ে ওঠেছিল।
দার্জিলিং হিমালয়ের পার্বত্য অঞ্চলের উত্তরে সিকিম, পূর্বে ভূটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।
দুর্গাপুর
দুর্গাপুরের পানাগড় থেকে ক্রমশ পূর্বমুখে, ২ নং জাতীয় সড়ক ধরে বর্ধমান অভিমুখে যাত্রা করলে গাঙ্গেয় বাংলার উর্বর সমভূমি অঞ্চলে প্রবেশ করা যাবে, যা গঙ্গা ও তাঁর শাখানদী দ্বারা বয়ে আনা পলিমাটি দ্বারা পরিবেষ্টিত। অন্যদিকে, পশ্চিমদিকটি, ছোটোনাগপুর মালভূমির পাদদেশ সন্নিবেষ্ট অঞ্চল হওয়ায়ে, সেখানকার মাটি তুলনামূলক ভাবে অনুর্বর, রুক্ষ, অসম ও তার রঙ হল লাল। গাঙ্গেয় সমভূমি অঞ্চলটি হল বহুফসলি এবং পশ্চিমবঙ্গের প্রধান ধান-উৎপাদনকারী অঞ্চল। পশ্চিমের মাটি তুলনামূলক ভাবে অনুর্বর হওয়ায়ে, অঞ্চলটি মূলতঃ একফসলি। সম্ভবতঃ এই কারণেই, এই অঞ্চলটি শিল্পপ্রধান অঞ্চল। এই শিল্পাঞ্চলটি পশ্চিমবঙ্গের সর্ববৃহত্তম শিল্পাঞ্চল।